लक्ष्मण रामचंद्र पांगारकर

लक्ष्मण रामचंद्र पांगारकर ( : चिपळूण, ३१ जुलै १८७२;  - १० नोव्हेंबर१९४१) हे मराठी लेखक, संतसाहित्य अभ्यासक होते.

 जीवन 
प्राचीन मराठी वाङ्‌मयाचे इतिहासकार व संताचरित्रकार ल.रा. पांगारकर यांचा जन्म १८७२ साली महाराष्ट्रातील चिपळूण गावी झाला. शालेय शिक्षणाकरता ते चिपळुणाहून पुण्यास 'न्यू इंग्लिश स्कूल' शाळेत दाखल झाले. लोकमान्य टिळक आणि विष्णूशास्त्री चिपळूणकर त्यांना शाळेत शिकवत होते. त्यांनी 'मुमुक्षू' हे नियतकालिक साप्ताहिक स्वरूपात तेरा वर्षे आणि मासिक स्वरूपात  बारा वर्षे चालवले.मध्ययुगीन मराठी वाङ्मयेतिहास लेखन - एक अभ्यास, प्रा.वैजिनाथ राख, सावित्रीबाई फुले पुणे विद्यापीठ, पीएच.डी.प्रबंध, २०१८ मोरोपंतांचे चरित्र आणि काव्यविवेचन हा ग्रंथही त्यांनी लिहिला. इ.स. १९१० साली त्यांनी 'तुकाराम चरित्र' लिहिले.  
१९४१ साली पांगारकरांचे निधन झाले.

लक्ष्मण रामचंद्र पांगारकर यांनी ’भक्तिमार्ग प्रदीप’ हे पुस्तक लिहिले आहे. हे प्रचंड खपाचे पुस्तक आजही लोकप्रिय आहे

 प्रकाशित साहित्य 
 आनंदलहरी - काव्यसंग्रह
 चरित्रचंद्र (आत्मचरित्र)
 तुकाराम चरित्रामृत
 नवविद्या भक्ती
 पारिजातकाची फुले 
 भक्तिमार्ग प्रदीप - भक्तिपर वेच्यांचा संग्रह
 मराठी भाषेचे स्वरूप
 मराठी वाङ्मयाचा इतिहास - खंड १, २ भागांचे संपादन (इ.स. १९३२) 
 महाराष्ट्रमहोदय
 मोरोपंतांचे चरित्र आणि काव्यविवेचन
 संत एकनाथांचे चरित्र
 ज्ञानेश्वरांचे चरित्र

 संदर्भ 

वर्ग:मराठी लेखक
वर्ग:इ.स. १८७२ मधील जन्म
वर्ग:इ.स. १९४१ मधील मृत्यू
वर्ग:मराठी इतिहास संशोधक
वर्ग:इतिहासकार